als_Latn dik_Latn sag_Latn
Ushtrimet aerobike i referohen ushtrimeve që kërkojnë konsumimin e një sasie oksigjeni, më shumë sesa gjatë pushimit. Ato përfshijnë lëvizje të përsëritura ritmike të muskujve të mëdhenj të trupit, siç janë ato të krahëve dhe të këmbëve. Shembujt e ushtrimeve aerobike përfshijnë të ecurën e shpejtë, vrapin, të notuarit, çiklizmin, skitë dhe ushtrimet aerobike të të kërcyerit (shpesh quhen vetëm aerobi).
Për shkak se keni nevojë për më shumë oksigjen për të bërë ushtrimet aerobike, ju merrni frymë më shpejt dhe thellë për të marrë oksigjenin shtesë nga mushkëritë tuaja. Zemra, gjithashtu rreh më fort për të transportuar më shumë oksigjen për në mushkëri.
Sesa shpejt rreth zemra dhe sesa shpejt ju merrni frymë do të varet nga intensiteti i ushtrimeve. Ushtrimet e buta shkaktojnë vetëm një rritje të lehtë të frymëmarrjes dhe të rrahjeve të zemrës, por ushtrimet më të fuqishme rezultojnë në një rritje më të madhe.
Aerobia kundrejt ushtrimeve aerobike
Termi “ushtrime aerobike” vjen nga fakti se energjia e përdorur për këto lloj ushtrimesh është e lidhur me konsumimin e oksigjenit (metabolizëm aerobik). Ushtrimet aerobike janë në një intensitet të ulët në të moderuar dhe janë të karakterizuara nga aftësia jonë për ta mbajtur atë për një kohë të gjatë (shumë minuta deri në disa orë) sepse ne mund ta mbështesim atë plotësisht nëpërmjet metabolizmit aerobik që nuk na shkakton lodhje të shpejtë. Ushtrimet shumë të forta si të vrapuarit shpejt ose çiklizmi me shpejtësi në një kodër përdor shumë energji në një normë të shpejtë dhe do të tejkalojë kapacitetin e muskujve për të punuar aerobikisht. Të ushtruarit në këto intensitete të larta përfshin përdorimin e oksigjenit por gjithashtu kërkon që muskujt të ndërmarrin disa metabolizma pa oksigjen (metabolizëm joaerobik), që rezultojnë në prodhimin e faktorëve lodhës që shkaktojnë ngadalësimin dhe ndalimin.
als_Latn als_Latn als_Latn als_Latn als_Latn